b'\n_START_ARTICLE_\nTemperatura samov\xc5\xbeiga\n_START_PARAGRAPH_\nTemperatura samov\xc5\xbeiga je najni\xc5\xbeja temperatura, pri kateri se snov na zraku vname brez zunanjega izvora vnetja, na primer plamena ali iskre. Pri tej temperaturi je notranja energija snovi enaka aktivacijski energiji, ki je potrebna za njeno gorenje. Z nara\xc5\xa1\xc4\x8dajo\xc4\x8dim tlakom in nara\xc5\xa1\xc4\x8dajo\xc4\x8dim parcialnim tlakom kisika temperatura samov\xc5\xbeiga pada. Podatek o temperaturi samov\xc5\xbeiga je pomemben za varno postopanje s snovjo in ocenjevanje stopnje tveganja._NEWLINE_Temperaturo samov\xc5\xbeiga teko\xc4\x8dih snovi se meri v 500 mL steklenici v pe\xc4\x8dici s termostatom po postopku, ki je predpisan s standardom ASTM E659.'